**ΑΘΕΑΤΗ ΠΟΛΗ**

Αγαπητοί εκπαιδευτικοί,

Σας πληροφορούμε ότι οι εκθεσιακές ενότητες που αναπτύσσονται στα κτίρια του πρώην Αστυνομικού Τμήματος (στα Λιοντάρια), της πρώην Τροχαίας (στη συμβολή των οδών Χάνδακος & Τζουλάκη) και της Οικίας Χρονάκη (οδός Γ. Χρονάκη), λόγω της μεγάλης επισκεψιμότητάς τους, θα είναι ανοικτές για το κοινό και αυτή την εβδομάδα, **από Δευτέρα10/10 έως Παρασκευή 14/10, και ώρες10:00-13:00 και 17:00-20:00, καθώς και το Σάββατο 15/10 και ώρα10:00-14:00**, χάρη στην πολύτιμη βοήθεια των εθελοντών της Αθέατης Πόλης και του Δήμου Ηρακλείου!

Σας περιμένουμε και αυτή την εβδομάδα!

Η οργανωτική επιτροπή της Αθέατης Πόλης   
[www.atheatipoli.gr](http://www.atheatipoli.gr)

Επίσης, υπενθυμίζουμε ότι το **9ο Γυμνάσιο Ηρακλείου** (Υπεύθυνες εκπ/κοι: Καμένου Βικτωρία, Παπαδάκη Στυλιανή), το **Ειδικό Γυμνάσιο Ηρακλείου** (Υπεύθυνοι εκπ/κοι: Κοκολάκης Μιχαήλ, Τζιβάρα Ελένη, Μωραΐτη Μαρία, Μανίκας Σωτήρης) και το **Γυμνάσιο Αγίας Βαρβάρας** *(*Υπεύθυνες εκπ/κοι: Κυριακάκη Μαρία, Μεταξάκη Ευαγγελία), συμβάλλοντας ως μέλη της εκπαιδευτικής κοινότητας στο προσφυγικό ζήτημα, παρουσιάζουν ένα **εικαστικό αφιέρωμα για τον ξεριζωμό και την προσφυγιά με τίτλο: *«*Πρόσφυγες: παιδιά ενός κατώτερου θεού»,** στο πλαίσιο της ***Αθέατης Πόλης***, στο β΄ όροφο, στο διάδρομο, του κτιρίου της πρώην Αστυνομίας (πλατεία Λιονταριών).

**Συντονισμός δράσης**:

Γραφείο Σχολικών Δραστηριοτήτων Δευτεροβάθμιας Εκπαίδευσης Ν. Ηρακλείου (Υπεύθυνη: Αγγελική Ζαχαράτου)